**Tájékoztató**

**a művészeti iskola térítési díj és tandíj fizetésének új rendszeréről**

1. **A befizetés módja:**

A térítési díjat és/vagy tandíjat befizetni a KRÉTA rendszeren keresztül bankkártyás fizetéssel, vagy banki átutalással, vagy postán sárga csekkes befizetéssel lehetséges. Készpénzes befizetésre nincs lehetőség.

1. **Értesítés a befizetési kötelezettségről:**

A befizetési kötelezettségről a szülők papír alapon a főtárgy tanároktól kapott tájékoztatóból, illetve a művészeti iskola KRÉTA digitális naplójában értesülnek.
Ennek elérhetősége: [**https://klik032501101.e-kreta.hu/**](https://klik032501101.e-kreta.hu/) **(Fontos, hogy ne keverjék össze az általános iskola KRÉTA naplójával, amitől egyetlen egy karakter különbözteti meg!)**Minden szülő kapott egy felhasználói nevet és jelszót a belépéshez, amelyet a megadott e-mail címre küldtünk. Ha valaki nem tud belépni, akkor az iskola titkárságán tud újat igényelni, segítséget kérni:

* telefonon: 29-325-102 Szabó Hortenzia titkár
* e-mailben: maglodis@gmail.com

A térítési díj/tandíj előírást **a belépés után** lehet megtekinteni az alábbi módon:

-**E-ügyintézés** -> **Befizetendők** -> Az itt megjelent listában a **sor elején levő négyzetet kipipálva** elérhetővé válik a **Kiválasztott tételek befizetése** gomb -> **Befizetési mód: banki átutalás**

Itt megjelennek a banki utaláshoz szükséges adatok **(Kedvezményezett neve, számlaszáma, átutalás összege, átutalás közleménye).** Ezen az adatok másolását segítik a sor végén levő gombok. (Ezek az adatok a tájékoztató lapján a másik oldalon szerepelnek, így a KRÉTA rendszerbe való belépés nélkül is lehetséges az utalás!)

1. **A befizetés módja:**
	1. **Bankkártyás fizetés:**

**Az** -**E-ügyintézés** -> **Befizetendők** -> Az itt megjelent listában a **sor elején levő négyzetet kipipálva** elérhetővé válik a **Kiválasztott tételek befizetése** gomb -> **Befizetési mód: Bankkártya lehetőséget kell kiválasztani.** Ez után a program átirányítja a felhasználót a SimplePay fizetési oldalára, ahol az adatokat megadva az utasításokat követve lehet fizetni.

* 1. **Banki átutalás:**

Az utalást a szülő maga végzi a saját banki rendszerében. **Nagyon fontos, hogy a befizetés azonosítóját a közleménybe bejegyezzék, mert ez azonosítja a banki rendszerben a tanulót és a szakját!**

* 1. **Sárga csekkes befizetés:**

Ha valaki nem tud banki átutalással fizetni, akkor választhatja a sárga csekkes befizetési módot. **Ezt a fenti telefonon, vagy e-mail címen lehet igényelni. Ezt postán lehet utána befizetni. A készpénzes befizetés megszűnt!**

1. A KRÉTA rendszerből a szülő/gondviselő nevére kiállított számla letölthető.
2. **A befizetések határideje:**

**Mindhárom fizetési mód esetén a határidő: az értesítőn található**

1. **Egyéb segítséget a KRÉTA tudásbázisban lehet találni.**

**Maglód, 2022. szeptember 1.**

**Tóth László
intézményvezető-helyettes**